
Nr. 613 din 11 februarie 2025
REFERATUL  DE APROBARE

la proiectul de hotărâre privind  aprobarea proiectului de amenajament pastoral al Comunei Vulcana-Băi  
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea proiectului de amenajament pastoral al Comunei Vulcana-Băi . 
Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1), art. 121 alin. (1) și alin. (2) și art. 136 alin. (4) din Constituția României, republicată,

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 3, art. 95 alin. (2) , art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) (2), art. 297 alin. (1) lit. b), art. 302-331  din  Ordonanța de urgență a Guvernului  nr. 57/2019 privind Codul administrativ, cu completările ulterioare;

e) art. 6, art. 9 alin. (7), alin.(9),  art. 10 alin.(1) și  art. 14 alin. (1) lit. m)    din Ordonanța de urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, aprobată prin Legea nr. 86/2014, cu modificările și completările ulterioare;

f) art. 1 lit. a), art. 4, art. 1 alin. (1), art. 6, art. 8, art. 9,  din Normele metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea şi exploatarea pajiștilor permanente și pentru modificarea și completarea Legii fondului funciar nr. 18/1991, aprobate prin Hotărârea Guvernului nr. 1064/2013;

                  g) Strategiei privind organizarea activității de îmbunătățire şi exploatare a pajiștilor la nivel național, pe termen mediu și lung, aprobată prin Ordinul nr. 226/235/2003 al ministrului agriculturii, alimentației și pădurilor și al ministrului administrației publice, modificată și completată prin Ordinul ministerului agriculturii, pădurilor şi dezvoltării rurale nr. 210/2009 și  nr. 541/2009,

                  h) Ordinului ministrului agriculturii și dezvoltării rurale nr. 544/2013 privind metodologia de calcul a încărcăturii optime de animale pe hectar de pajişte;

                  i) Ordinului ministrului agriculturii și dezvoltării rurale și ministrului dezvoltării regionale și administraţiei publice  nr. 407/2.051/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;

   j) Hotărârii Consiliului Local nr. 55 din 23 decembrie  2014 privind aprobarea amenajamentului pastoral pentru pajiștile aflate pe teritoriul comunei Vulcana-Băi, 

  k)   Hotărârii Consiliului Local nr. 28 din 28 martie 2024 privind constituirea Comisiei mixte având ca obiectiv actualizarea amenajamentului pastoral pentru pajiștile aflate pe teritoriul comunei Vulcana-Băi

   k) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

       l) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

       m) Hotărârii Consiliului Local nr. 5 din 29 ianuarie 2025 privind alegerea președintelui și a potențialului președinte de ședință pentru durata ședinței următoare.

         Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite domnului Alexandru NEGULESCU și doamnei Simona OACHEȘU, inspectori în SERVICIUL COMUNITAR PENTRU REGISTRUL AGRICOL, CADASTRU ȘI AGRICULTURĂ, din aparatul de specialitate al primarului comunei în vederea analizării şi întocmirii raportului de specialitate  și Comisiei de specialitate A,  în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
                   Deși l-am invocat în sediul materiei, vă rog să-mi permiteți să prezint art. 9,  din Normele metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea şi exploatarea pajiștilor permanente și pentru modificarea și completarea Legii fondului funciar nr. 18/1991, aprobate prin Hotărârea Guvernului nr. 1064/2013:
 „ Art. 9. -   18/02/2015 - Art. 9. - a fost modificat prin Hotărâre 78/2015  
   (1) Potrivit prevederilor art. 9 alin. (9) din Ordonanţa de urgenţă a Guvernului nr. 34/2013, proiectul de amenajament pastoral se întocmeşte potrivit ghidului-cadru elaborat de Institutul de Cercetare-Dezvoltare pentru Pajişti Braşov, prevăzut în anexa care face parte integrantă din prezentele norme metodologice.  

    A se vedea şi Hotărâre 78/2015.  

   (11) La începerea activităţii de întocmire a proiectului de amenajament pastoral, membrii desemnaţi de consiliul local pentru a face parte din grupul de lucru prevăzut la art. 8 alin. (2) prezintă:  

    19/04/2017 - alineatul a fost introdus prin Hotărâre 214/2017.  

    11/09/2017 - alineatul a fost modificat prin Hotărâre 643/2017  

   a) informaţiile din sistemul integrat de cadastru şi carte funciară - limitele unităţii administrativ-teritoriale, coordonatele conturului imobilelor înscrise în evidenţele de cadastru şi carte funciară, extrasele de carte funciară pentru informare furnizate de oficiile de cadastru şi publicitate imobiliară - ortofotoplanurile şi alte documente cartografice utilizate la întocmirea planului cu amplasamentul pajiştilor permanente;  

   b) ortofotoplanul cu suprafaţa totală de pajişti permanente înscrise în registrul agricol, drumurile de acces, sursele de apă, limitele ariei/ariilor naturale protejate, după caz, precum şi limitele administrative ale unităţii administrativ-teritoriale pentru care este întocmit;  

    11/09/2017 - litera a fost modificată prin Hotărâre 643/2017  

   c) tabelul nominal prevăzut la art. 8 alin. (61) întocmit de consiliile locale, conform registrului agricol, cu suprafeţele de pajişti permanente, respectiv păşuni şi fâneţe, la data de 1 ianuarie 2007;  

    11/09/2017 - litera a fost modificată prin Hotărâre 643/2017  

   d) buletinele de analize de sol privind calitatea pajiştilor;  

   e) studii pedologice;  

   f) studii agrochimice;  

   g) plan de fertilizare;  

   h) plan de măsuri agropedoameliorative.  

   i) avizul administratorului/custodelui ariei naturale protejate, după caz.  

    11/09/2017 - litera a fost introdusă prin Hotărâre 643/2017.  

   (12) Suprafaţa totală de pajişti aflate pe teritoriul unităţii administrativ-teritoriale se calculează prin însumarea suprafeţelor tuturor parcelelor de pajişti permanente situate în extravilan, având categoria de folosinţă păşune sau fâneaţă.  

    19/04/2017 - alineatul a fost introdus prin Hotărâre 214/2017.  

   (2) Proiectul de amenajament pastoral va cuprinde, în mod obligatoriu, cel puţin următoarele elemente:  

    A se vedea şi Hotărâre 78/2015.  

   a) descrierea situaţiei geografice, topografice şi planul parcelar al pajiştilor aflate pe teritoriul unităţii administrativ- teritoriale;  

   b) descrierea solului şi a florei;  

   c) capacitatea de păşunat a pajiştii;  

   d) lucrările de îngrijire şi îmbunătăţire a pajiştilor;  

   e) planul de fertilizare şi măsurile agropedoameliorative.  

   (3) Controlul aplicării prevederilor proiectelor de amenajamente pastorale de către proprietari/utilizatori se realizează de inspectori din cadrul Agenţiei Naţionale pentru Zootehnie "Prof. Dr. G.K. Constantinescu" prin oficiile judeţene de zootehnie.  

   (4) Controlul implementării amenajamentelor pastorale urmăreşte îndrumarea proprietarilor/utilizatorilor de pajişti de a respecta activităţile şi măsurile de creştere cantitativă şi calitativă a producţiei pajiştilor şi a metodelor de înlăturare/diminuare a efectului factorilor limitativi ai productivităţii acestora conform proiectului de amenajament pastoral, de menţinere şi utilizare a pajiştilor permanente, aşa cum sunt definite la art. 1 alin. (11) şi (12) din Ordonanţa de urgenţă a Guvernului nr. 34/2013, aprobată cu modificări şi completări prin Legea nr. 86/2014, cu modificările şi completările ulterioare.  

    19/04/2017 - alineatul a fost introdus prin Hotărâre 214/2017.  

   (5) În vederea controlului şi monitorizării aplicării amenajamentului pastoral, procedurile, criteriile de evaluare şi punctajul/calificativul se stabilesc prin ordin al ministrului agriculturii şi dezvoltării rurale.  

    19/04/2017 - alineatul a fost introdus prin Hotărâre 214/2017. .”
          Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea proiectului de amenajament pastoral al Comunei Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
